Ewropa de çalakîyê şermezarekerdişê vera dewleta tirke ya îşxalkere dewam kenê. Vizêr bajarê Heilbronnî yê Almanya û bajarê Strasbourgî yê Fransa de hêrişê qirkerdişî yê dewleta tirke yê vera Rojawan, Şingal û Mexmûrî ameyî şermerzerkerdene.
Heilbronn de kurdî û dostê înanê ke vizêr veraşan verê îstasyonê trenî de ameyî têhet vera hêrişanê qirkerdişî yê dewleta tirke yê vera kurdan hersê xo ard ziwan. Çalakîye de bale ameye antene serê hemkarîya dewleta tirke û DAÎŞî ser û pîya bi hêrişê înan bêvengîya welatanê Ewropa zî ameye şermezarekerdene.
Strasbourg de zî vera hêrişanê qirkerdişî hetê ciwananê kurdan ra çalakîyêke ameye organîzekerdene. Ciwanan vist vîrî ke bado ke hêrişê DAÎŞî yê vera Hesekê ame pûçvetene dewleta tirke hêrişê waranê sîvîlan kerd û  vat ê do dewleta tirke ya îşxakere ra qesas bigêrê.
